MANGELVARE: Svenskene kan foreløpig se langt etter denne. Foto: Frode Hansen

O’boy for en krise!

Det er krise i Sverige – bare få uker før valget. For nå er det tomt for O’boy i butikkhyllene. Over hele landet.

Oppdatert 31. august 2018

Artikkelen er over to år gammel

Det melder svenske Aftonbladet. Årsaken er at produsenten Mondelez har hatt litt innkjøringsproblemer med nytt produksjonsutstyr.

Senest om to uker vil sjokoladepulveret igjen bli å finne i svenske butikker, opplyser Celin Huseby, firmaets nordiske kommunikasjonsdirektør, til VG.

– I Norge ikke opplevd at butikkene har gått tomme, beroliger hun.

– Vi ser at O’boy er en sikker vinner i både Sverige og Norge og derfor investerer vi i nytt og forbedret utstyr.

– Og det har tatt litt lengre tid enn planlagt?

– Ja, det har det. Det tar alltid litt tid med innkjøring på nye maskiner. Vi fikk beskjed i morges om at linjene er i gang. Men det tar tid å bygge opp lagrene, sier Huseby.

les også Største matbørs i VG noensinne: Her kjøper du billigst mat!

Det er i Upplands Väsby at Mondelez produserer O’boy for både Norge og Sverige.

Først torsdag og fredag fikk selskapet, ifølge Huseby, tilbakemeldinger om at det var tomt i svenske butikkhyller.

Hun regner med at nye ladninger O’boy sendes ut til lagrene neste uke og at sjokoladepulveret senest uken etter vil bli å finne i butikkhyllene.

les også Siv fisket 11-kilos torsk: – Fisken var full av plast

Bunkret opp hos svigermor

I mellomtiden prøver svenskene å klare seg som best de kan:

– Vår datter liker O’boy veldig godt og har som rutine å ta ett glass hver morgen før hun drar på skolen. Vi var oppe og hentet litt hos svigermor, som hadde noe igjen, men det tok også slutt, sier Karina Westerholm (40) fra Karlskrona til Aftonbladet.

Les også: Kjøpte 75 brød for å få reisepoeng

Allerede for to uker siden merket hun at det var tomt i butikkhyllene.

På Facebook er det flere som etterlyser sin O’boy.

I mellomtiden får vel svenskene drikke Nesquick.

Publisert: 31.08.18 kl. 22:04 Oppdatert: 31.08.18 kl. 22:26

Mer om Sverige